Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 509/08/2201	Dunajská Streda, 14.7.2014
EEČ : 2-16-213-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 2 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
v dobe od XXXXX až doposiaľ, okrem mesiaca XXXXX, kedy z titulu výživného zaplatila sumu XXXXX eur (XXXXX- slovenských korún) a okrem júna 2005, kedy zaplatila sumu XXXXX eur XXXXX- slovenských korún), taktiež okrem obdobia 15.12.2008 do 9.8.2009, kedy bola riadne evidovaná na Úrade práce hlavného mesta Prahy ako uchádzačka o zamestnanie, výnimkou mesiacov november 2010, december 2010, január 2011 až marec 2011, kedy za každý mesiac uhradila z titulu výživného sumu 65,- eur v mieste svojho trvalého pobytu XXXXX XXXXX a všade tam, kde sa v tomto čase zdržiavala, hoci jej priamo z ustanovenia § 62 a nasledujúce Zákona o rodine vyplýva povinnosť vyživovať svoju maloletú dcéru XXXXX, narodenú XXXXX, pričom rozsudkom Okresného súdu v Dunajskej Strede pod číslom konania P 144/95-70 zo dňa 13. novembra 2003 právoplatným dňom 22. decembra 2003 bola dcéra zverená do výchovy a starostlivosti otca, a matka bola zaviazaná prispievať na jej výživu XXXXX eur (XXXXX,- slovenských korún) mesačne počnúc od 01.07.2003, ktoré výživné bolo rozsudkom Okresného súdu Bratislava II pod číslom konania 28P 111/2006-109 zo dňa  21. novembra  2006 právoplatným dňom 28. decembra 2006 zvýšené na sumu

								2

49,79 eur (1.500,- slovenských korún) mesačne počnúc od februára 2006, ktorú sumu je povinná matka uhrádzať vždy do 15. dňa toho ktorého mesiaca vopred k rukám otca maloletej, avšak túto svoju vyživovaciu povinnosť zanedbala, na výchove maloletej dcéry sa nepodieľa žiadnym spôsobom a tak jej vznikol dlh na výživnom k rukám oprávneného otca XXXXX vo výške XXXXX eur vrátane mesiaca marec 2011,

pretože o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce.

Odôvodnenie:
Vyšetrovateľka Okresného riaditeľstva Policajného zboru, úradu justičnej a kriminálnej polície, odboru justičnej polície  v Dunajskej Strede uznesením číslo ORP-810/OVK-DS-2008 zo dňa 25. 5. 2010 vzniesla obvinenie XXXXX za  prečin zanedbania povinnej výživy podľa §  207 odsek 1  Trestného zákona, ktorého sa mala dopustiť na skutkovom základe, ako je to uvedené vo výrokovej časti predmetného uznesenia.  

Keďže obvinená má  trvalé bydlisko v Českej republike, vyšetrovateľka uznesením zo dňa 31. 3. 2011 v zmysle § 228 odsek 2 písmeno a/ Trestného poriadku  rozhodla o prerušení trestného stíhania, nakoľko pre neprítomnosť obvinenej  nebolo možné vec náležite objasniť.

Následne bola dňa 13.  7. 2011 bola spracovaná žiadosť pre príslušný justičný orgán Českej republiky o prevzatie trestného stíhania proti menovanej v zmysle článku 29 Zmluvy medzi Slovenskou republikou  a Českou republikou o právnej pomoci poskytovanej  justičnými orgánmi a úprave niektorých právnych vzťahov v občianskych a trestných  podpísanej dňa 29. 10. 1992 v Prahe.  Dožiadaný justičný orgán tejto žiadosti  vyhovel.

Dňa 21. 2. 2013 Obvodný súd pre Prahu 10, Česká republika   vydal rozsudok  číslo 1T13/2013, ktorým obvinenú XXXXX   uznal vinnou  zo spáchania predmetného skutku.  Českou stranou bol skutok kvalifikovaný ako prečin zanedbania povinnej výživy podľa § 196 odsek 1 Trestného zákona Českej republiky.    Zároveň obvinenej  súd uložil podmienečný trest odňatia slobody v trvaní 4 mesiacov s určením skúšobnej doby na 20 mesiacov a súčasne jej uložil povinnosť zaplatiť zaostalé výživné počas skúšobnej doby. Toto rozhodnutie sa stalo právoplatným  dňa 6. 3. 2013 a je konečným rozhodnutím vo veci. 

								3

	 Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

	Vzhľadom na to, že boli splnené podmienky na postup podľa vyššie uvedeného ustanovenia Trestného poriadku, bolo rozhodnuté tak, ako je to uvedené vo výrokovej časti  rozhodnutia.

Poučenie:
Proti tomuto uzneseniu je prípustná sťažnosť do 3 dní od jeho doručenia cestou podpísanej prokuratúry na Krajskú prokuratúru 
v Trnave. Sťažnosť má odkladný účinok.

Mgr. Peter Gazdík
prokurátor